FC Hegelmann

FC Hegelmann arba „Hegelmann“ futbolo klubas, o ankstesniais metais žinomas Kauno rajono futbolo klubas „Hegelmann Litauen“ pavadinimu. Trumpiau - Kauno „Hegelmann Litauen“ arba FC „Hegelmann Litauen“.

Istorija 
Futbolo klubą 2009 m. įkūrė vokiečių kapitalo krovinių pervežimo ir logistikos bendrovė „Hegelmann Transporte“, siekdama skatinti ir plėtoti įmonėje dirbančių darbuotojų fizinį aktyvumą.
  
2009-2012 m. sezonuose komanda žaidė KAFF III lygoje (ketvirtame Lietuvos futbolo divizione). Tuo metu iš vietos žaidėjų sudarytos komandos aukščiausias laimėjimas buvo šeštoji vieta. 

2013 m. sezone KAFF III lygoje užėmė antrąją vietą.

2014 m. žaidė toje pačioje KAFF III lygoje ir tapo nugalėtojais. Kartu iškovojo teisę sportiniu principu žengti į Antrąją lygą. LFF taurės varžybose pasiekė ketvirtą etapą. Tada tai buvo geriausias rezultatas per klubo gyvavimo istoriją.

2015 m. debiutavo Antrojoje lygoje ir užemė septintąją vietą.

2016 m. pradėjo bendradarbiavimą su "Kauno Žalgiriu". Tais metais Pirmojoje lygoje žaidė kaip "Kauno Žalgirio" dubleriai ir užėmė dešimtąją vietą.

2017 m. ekipa vėl tapo savarankiška ir žaidė Antrojoje lygoje. Dublerių ekipa žaidė Trečiojoje lygoje, Kauno zonos pirmenybėse.

2018 m. sezone FC „Hegelmann Litauen“ komanda pradėjo bendradarbiavimą su FRK „Feniksas“ ir pasipildžiusi šio klubo jaunimu tapo 2018 m. Antrosios lygos Pietų zonos nugalėtojais, taip iškovodama teisę sportiniu principu žengti į Pirmąją lygą.

2019 m. sėkmingai licencijavosi Pirmos lygos pirmenybėms ir debiutavo antrajame pagal pajėgumą Lietuvos futbolo divizione  2019 m. FC „Hegelmann Litauen“ pasiekė trečią etapą LFF taurės varžybose. Sezono metu buvo pirmoje turnyrinės lentelės pusėje, o galutinėje komandų rikiuotėje liko septinti.

2019 m. gruodžio 3 d. pranešta, kad klubas sieks 2020 m. A lygos licencijos, bet vėliau atsisakė šių planų ir licencijavosi į Pirmąją lygą.

Klubo įkūrėja, įmonė „Hegelmann Transporte“, 2020 m. tapo LFF taurės pagrindiniu rėmėju.

2020 m. paskelbta, kad naujuoju vyr. treneriu tapo Artūras Ramoška. Komanda prieš sezono pradžią pasipildė daug patirties turinčiais žaidėjais. Galutinėje komandų rikiuotėje ekipa liko antroje vietoje, surinkusi 46 taškus, nuo nugalėtojų (Kėdainių „Nevėžio“) atsiliko vos dviem taškais. Kadangi buvo planuojama išplėsti 2021 m. A lygą, todėl į ją pakviestas pirmasis ketvertas ekipų iš Pirmosios lygos. 

2020 m. pabaigoje klubo atstovai teigė, kad komanda pasiruošusi žaisti 2021 m. A lygos pirmenybėse, turi ilgalaikę strategiją ir yra pasirengusi pakovoti dėl galimybės dalyvauti Europos turnyruose.

2021 m. klubas sėkmingai licencijavosi ir debiutavo aukščiausiame šalies divizione A lygoje.

„Hegelmann“ klubas nuo 2022 m. 
2022 m. sausio 4 m. pranešta, kad „Hegelmann Litauen“ pakeitė pavadinimą ir nuo 2022 m. sezono oficialiai vadinsis „Hegelmann“. Pakito ir klubo logotipas.

Padidėjo ir klubo biudžetas. Skelbiama, kad penkiasdešimčia procentų.

Klubo logotipas ir spalvinė gama

Logotipas

Spalvinė gama
Geltoni marškinėliai ir juodi šortai buvo nuo klubo įkūrimo pradžios (2009-2010).

Nuo 2010 m. žaidžia mėlynomis (melsvomis) aprangomis su baltais žymenimis.

Mėlyna ir balta spalvos.

Aprangų pokyčiai 
 Aprangų gamintojai Hummel.

Aprangos namuose 
 Namuose žaidžia baltos spalvos aprangomis.

Aprangos išvykose 
 Namuose žaidžia mėlynos spalvos aprangomis.

Stadionas 
 Namų rungtynes žaidžia LFF Kauno treniruočių centro stadione (Aukštaičių g. 51, Kaune). Jis talpina 500 žiūrovų (dirbtinės dangos aikštė).

Pasiekimai

Sezonai

Treneriai 
Linas Treigys (2015 m.)
Dainius Šumauskas (2017 m.)
Vytautas Masaitis (2018–2019 m.)
Artūras Ramoška (2020 m.; nuo 2021 m. vartininkų treneris)
Andrius Skerla (nuo 2021 m. – vyr. treneris)
Tadas Vilkevičius (nuo 2021 m. – trenerio asistentas)
Andrius Velička (nuo 2021 m. – puolėjų treneris)

Administracija 
 Prezidentas: Anton Hegelmann
 Vykdantysis direktorius: Dainius Šumauskas
 Sporto direktorius: Giedrius Klevinskas
Administratorius: Arminas Pikelis
Fizinio rengimo treneris: Samrat Sheoran
Kineziterapeutė: Ieva Juozelėnaitė
Kineziterapeutė: Meida Mačiulaitytė
Kineziterapeutas: Tomas Buragas

Sudėtis 
Atnaujinta: 

 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"
 

 

|-----
! colspan="9" bgcolor="#B0D3FB" align="left" | 
|----- bgcolor="#DFEDFD"

Naujai prisijungę žaidėjai

Dubleriai 

2017 m. suburta dublerių ekipa. 2017-2018 m. žaidė Trečiojoje lygoje, po dvejų metų pertraukos, 2021 m., licencijavosi į Antrąją lygą.

Paplūdimio futbolas 
Debiutavo 2021 m. Lietuvos paplūdimio futbolo čempionate.  Užėmė 5 vietą grupėje, o atkrintamąjame etape pasiekė ketvirfinalį. 

2022 m. Lietuvos paplūdimio futbolo čempionate pasiekė ketvirtfinalį.

Taip pat skaitykite 
 FC Hegelmann (moterys)
 Hegelmann B

Šaltiniai

Nuorodos 
 Oficiali klubo svetainė
 „Facebook“ paskyra
 SOCCERWAY
 SOFASCORE
 FLASHSCORE
 Transfermarkt
 Globalsportsarchive

Lietuvos futbolo klubai
Kauno futbolas